Document ID: 32012D0292

РЕШЕНИЕ НА СЪВЕТА
от 31 май 2012 година
за подписването от името на Съюза на Споразумение между Европейския съюз и Република Молдова относно закрилата на географските означения на земеделски продукти и храни
(2012/292/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
като взе предвид предложението на Европейската комисия,
като има предвид, че:
(1)
Комисията договори от името на Съюза Споразумение между Европейския съюз и Република Молдова относно закрилата на географските означения на земеделски продукти и храни („Споразумението“).
(2)
Споразумението ще позволи взаимна закрила на географските означения на Съюза и на Република Молдова и ще допринесе за сближаване на законодателството на съседните на Съюза държави.
(3)
Споразумението следва да бъде подписано,
ПРИЕ НАСТОЯЩОТО РЕШЕНИЕ:
Член 1
Подписването на Споразумението между Европейския съюз и Република Молдова относно закрилата на географските означения на земеделски продукти и храни се разрешава от името на Съюза при условие на сключването на посоченото споразумение (1).
Член 2
Председателят на Съвета е оправомощен да посочи лицето(лицата), упълномощено(и) да подпише(ат) споразумението от името на Съюза.
Член 3
Настоящото решение влиза в сила в деня на приемането му.
Съставено в Брюксел на 31 май 2012 година.

Labels: 17
5
3
6
18
15